Slovačka kruna

Slovačka kruna bila je valuta Slovačke. Uvedena je 8. februara 1993, a po standardu ISO 4217 oznaka je SKK. Za poslove je odgovorna Narodna banka Slovačke (sk. "Národná banka Slovenska"). U optjecaju su bile kovanice sljedećih apoena: 50 halera, 1, 2, 5 i 10 kruna. Novčanice su izdavane u apoenima od 20, 50, 100, 200, 500, 1000 i 5 000 kruna. Dana 1. januara 2009. krunu je u Slovačkoj zamijenio euro.

Historija
Od 3. do 1. stoljeća p. n. e. na prostoru današnje Slovačke u optjecaju su bile keltske kovanice. Kasnije je upotrebljavan rimski, bizantijski i karolinški novac. Dok je Slovačka bila dio Ugarskog Carstva, upotrebljavani su dinar, groš i florin. Do 17. stoljeća novac je kovan ručno, a od 1661. u Kremnici je u upotrebi mašina. U multinacionalnoj Habsburškoj Monarhiji Slovačka je prvi put bila uvezana u monetarnu uniju. Kruna se pojavljuje u Slovačkoj Republici od 1939. do 1945, gdje je zamijenila češku krunu po tečaju 1:1. Nakon ujedinjenja u Čehoslovačku uvodi se čehoslovačka kruna po istom kursu kao 1939. Nakon osamostaljenja Češke i Slovačke 1993. ponovo se uvodi slovačka kruna. Obje valute ostale su legalno sredstvo plaćanja. Slovačka kruna 1. januara 2009. zamijenjena je eurom po kursu 30,126:1.

 Kovanice 
 Vrijednost Vrijednost u eurima Lice Naličje Opis lica 10 h 0,0033 € Osmostrani crkveni toranj iz Zemplína 20 h 0,0066 € Brdo Kriváň u Visokim Tatrama 50 h 0,0166 € Toranj tvrđave Devín iznad Dunava 1 Sk 0,0332 € Gotička skulptura Djevice Marije 2 Sk 0,0664 € Sjedeća Venera 5 Sk 0,166 € Naličje keltske kovanice biatec 10 Sk 0,332 € Bronzani krst iz Veľke Mače

 Novčanice 
 Vrijednost Vrijednost (euro) Lice Opis lica Opis naličja 20 Sk 0,66 € Vojvodina Pribina Tvrđava Nitra 50 Sk 1,66 € Ćirilo i Metodije Crkva u mjestu Nitra-Dražovce i glagoljica 100 Sk 3,32 € Slika Djevice u Levoči (Paul von Leutschau) Crkva i vijećnica u Levoči 200 Sk 6,64 € Anton Bernolák Grad Trnava 500 Sk 16,60 € Ľudovít Štúr Tvrđava Bratislava 1000 Sk 33,19 € Andrej Hlinka Crkva u Ružomberoku 5000 Sk 165,97 € Milan Rastislav Štefánik Mauzolej na brdu Bradlo (Brezová pod Bradlom)

 Reference 

 Vanjski linkovi 
 NBS, Centralna banka Slovačke

 Također pogledajte 
 Češka kruna

Kategorija:Ekonomija Slovačke
Kategorija:Historijske valute
Kategorija:Valute zamijenjene eurom
Kategorija:Evropske valute